# Kup Község Roma Nemzetiségi

# Önkormányzat Képviselő-testülete

**8595 Kup Fő utca 76.**

Szám: Pk 14-7/2021..

## **J E G Y Z Ő K Ö N Y V**

### **Készült:** Kup Község Roma Nemzetiségi Önkormányzat Képviselő-testületének 2021. december 16-án 15.00 órától tartott nyilvános testületi ülésről.

**Ülés helye:** Polgármesteri Hivatal

8595 Kup Fő utca 76.

**Jelen vannak**: Sárközi Tibor elnök

Nagyné Sárközi Szandra elnökhelyettes

Nagy István Zoltán képviselő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Sárközi Tibor elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 3 fő jelen van, az ülést megnyitotta.

**A következő napirend megtárgyalását javasolta a meghívóban foglaltak szerint:**

(Meghívó a jkv. 2. melléklete)

1. Kisebbségi nap szervezése

A testület a javasolt napirenddel vita nélkül egyetértett, más napirendre javaslat nem volt.

## **NAPIREND TÁRGYALÁSA**

## **Kisebbségi nap szervezés**

**Előadó: Sárközi Tibor elnök**

**Sárközi Tibor elnök** szóbeli előterjesztésben elmondta, hogy hagyományaikhoz híven ez évben szeretnék megtartani a kisebbségi napot. Korábban is mindig decemberben rendezték, sajnos az elmúlt évben a veszélyhelyzet miatt elmaradt.

A rendezvény keretében megtartanák a közmeghallgatást, illetve vendéglátás, kötetlen beszélgetés és roma népzene hallgatása a program. December 20-án lenne a rendezvény, ekkor szabad a kultúrház.

A képviselők a javaslattal egyetértettek.

Az elnök kérte a képviselőket a szavazásra:

Kup Község Roma Nemzetiségi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**13/2021. (XII.16.) KRNÖ határozat**

Kup Község Roma Nemzetiségi Önkormányzat Képviselő-testülete elhatározza, hogy 2021. december 20-án délután tartja a roma kisebbségi napot. A rendezvényen vendéglátás, kötetlen beszélgetés, roma népzene hallgatása a program.

A közösséghez tartozó családok részére értesítést küldenek. A rendezvény keretében megtartják a közmeghallgatást is.

Más tárgy, bejelentés nem volt, az elnök az ülést 15.15 órakor bezárta.

k.m.f.

Sárközi Tibor Nagy István Zoltán

elnök jegyzőkönyv hitelesítő